Diari Oficial de la Generalitat Valenciana


Sumari del DOGV 7253, del 11-04-2014 (2014/3167)

RESOLUCIÓ de 28 de març de 2014, de la Direcció General de Transports i Logística, per la qual s'aproven definitivament els expedients d'informació pública i els mapes estratègics de soroll dels grans eixos viaris de la Generalitat Valenciana amb trànsit superior a 3.000.000 de vehicles a l'any.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7253

Data del DOGV
:   11-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3167


Data del document
:   28-03-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 28 de març de 2014, de la Direcció General de Transports i Logística, per la qual s'aproven definitivament els expedients d'informació pública i els mapes estratègics de soroll dels grans eixos viaris de la Generalitat Valenciana amb trànsit superior a 3.000.000 de vehicles a l'any. [2014/3167]  
En aplicació del que assenyala la Directiva 2002/49/CE, sobre avaluació i gestió del soroll ambiental, i de conformitat amb el que disposa la Llei 37/2003, de 17 de novembre, del Soroll, les administracions competents elaboraran i aprovaran mapes estratègics de soroll corresponents a cada un dels grans eixos viaris.  
En concret, d'acord amb el que preveuen els articles 4.5 b) i 5.4 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, així com la disposició final primera del Decret 43/2008, d'11 d'abril, de modificació d'aquell, correspon l'elaboració, revisió i aprovació dels mapes de soroll de les infraestructures viàries, així com la seua informació al públic, a l'òrgan autonòmic amb competències en matèria d'ordenació d'infraestructures.  
  
Per resolució de 13 de gener de 2014, de la Direcció General de Transports i Logística s'ha sotmés a informació pública per període d'un mes, els mapes estratègics de soroll dels grans eixos viaris de titularitat de la Generalitat Valenciana amb trànsit superior a 3.000.000 de vehicles a l'any, corresponents a la segona fase d'aplicació de la Directiva 2002/49/CE. La dita resolució es va publicar en el Diari Oficial de la Comunitat Valenciana el 23 de gener de 2014.  
Expedients: PL-05-12, PL-06-12, PL-07-12, PL-09-12, PL-10-12, PL-11-12, PL-12-12, PL-14-12.  
Després del procés d'informació pública no s'ha rebut cap al·legació als mapes estratègics de soroll dels grans eixos viaris analitzats.  
  
En virtut del Decret 85/2013, de 28 de juny, del Consell pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient i de conformitat amb el que disposa la Resolució de 27 de febrer de 2012, de la consellera d'Infraestructures, Territori i Medi Ambient sobre delegació de competències en distints òrgans de la Conselleria, resolc:  
  
Primer  
Donar per conclòs el tràmit d'informació pública previst en la Llei 37/2003, de 17 de novembre, relatiu als mapes estratègics de soroll dels grans eixos viaris de la Generalitat Valenciana amb trànsit superior a 3.000.000 de vehicles a l'any.  
  
Segon  
Aprovar els mapes estratègics de soroll dels grans eixos viaris de la Generalitat Valenciana amb trànsit superior a 3.000.000 de vehicles a l'any.  
  
Tercer  
Comunicar esta resolució a la Direcció General de Qualitat Ambiental, a fi que la trasllade al ministeri corresponent.  
  
  
Quart  
Publicar la present resolució, d'acord amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Infraestructures, Territori i Medi Ambient, en el termini d'un mes, comptat a partir de l'endemà a la seua notificació, d'acord amb el que establix l'article 107.1 en relació amb el 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, sense perjuí que s'utilitze qualsevol altra via que es considere oportuna.  
Cosa que es fa pública perquè se'n prenga coneixement en compliment del que disposa l'article 22 de la Llei 37/2003, de 17 de novembre, del Soroll.  
  
València, 28 de març de 2014.- El director general de Transports i Logística: Carlos Eleno Carretero.